stanford-oval/wikipedia huggingface dataset:
Loppuunkäsitelty
Kirjan aihe > Mielenterveysongelmat yhteiskunnan tasolla

Kirjassaan Loppuunkäsitelty Härkönen ottaa esille mielenterveysongelmien hoidon ja yhteiskunnan leikkaamat sairaanhoitokustannukset. ”Mistä tahansa voi leikata, mutta ei sairaanhoidosta. Se on lyhytnäköistä, kallista ja typerää. Ja ennen kaikkea julmaa. Suomi ei ole ollut enää vuosiin hyvinvointiyhteiskunta”. Hän ottaa teoksessaan esille myös lyhytterapioiden suosion yhteiskunnassamme. Lyhytterapioiden suosio kuvaa Härkösen mielestä tehokkuutta palvovaa aikaamme. Pitkää potemista ei sallita, vaan pitää päästä nopeasti kuntoon. Ihmisarvo onkin Härkösen mielestä sidottu suorittamiseen ja tuotteliaisuuteen. Hän kirjoittaa kirjassaan lyhytterapioista seuraavasti: ”Hulluista ja hankalista pääsee eroon niin, että ne lähetetään matkoihinsa niin, että ne voivat rauhassa hyppiä parvekkeilta alas”. ”Pilleripurkki kouraan ja kotiin”, Härkönen toteaa kirjassaan.
Härkönen on käyttänyt romaanissaan ihmisten omia, oikeita nimiä. Hän perusteli ratkaisuaan sillä, että hän halusi kirjoittaa kirjan siskostaan, joka ei saanut apua mielenterveydellisiin ongelmiinsa ja siksi kuoli. Härkösen suurin tavoite onkin se, että mielenterveyteen liittyvistä asioista puhuttaisiin niiden omilla nimillä, ja toivoo kirjansa nostavan esille mielenterveyspotilaiden huonon kohtelun.
Lukija-asiamies

Lukija-asiamies toimii sovittelijana sanomalehden ja sen lukijoiden välisissä lehden journalistista sisältöä koskevissa kiistoissa.[lähde? ]
Suomessa ensimmäisen lukija-asiamiehen (läsarombudsman) nimitti Hufvudstadsbladet, lähinnä ottamaan vastaan palautetta lehden ulkoasu-uudistuksesta. Hufvudstadsbladetin lukija-asiamies nimitettiin lehden toimituksen sisältä. Suomen ensimmäinen lehden toimituksesta riippumaton lukija-asiamies oli Keskisuomalaisen vuoden 1999 alussa nimittämä Kalevi Kivistö. Nyt Keskisuomalaisen lukija-asiamiehenä toimii Arvi Lind.
Maailmalla lukija-asiamiehiä ovat nimittäneet mm. ruotsalainen Dagens Nyheter, brittiläinen Guardian ja yhdysvaltalainen New York Times.
Lumottu Ella

| Lumottu Ella> Ella Enchanted |
| --- | --- |

Ohjaaja:  Tommy O'Haver
Käsikirjoittaja:  Laurie Craig et al.
Tuottaja:  Jane Startz
Säveltäjä:  Nick Glennie-Smith
Kuvaaja:  John de Borman
Leikkaaja:  Masahiro Hirakubo
Tuotantosuunnittelija:  Norman Garwood
Pääosat:   Anne Hathaway  Minnie Driver  Vivica A. Fox  Joanna Lumley ja Eric Idle 
Valmistustiedot
Valmistusmaa:   Irlanti  Yhdysvallat  Iso-Britannia 
Tuotantoyhtiö:   Blessington Film Productions  Jane Startz Productions  Miramax Films  Momentum Pictures 
Levittäjä:  Miramax Netflix
Ensi-ilta:  2004
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lumottu Ella (Ella Enchanted) on elokuva, jossa päänäyttelijänä esiintyy Anne Hathaway. Muissa rooleissa ovat muun muassa Minnie Driver, Vivica A. Fox, Joanna Lumley ja Eric Idle. Elokuvassa Ella (Anne Hathaway) saa haltijakummiltaan tottelevaisuuden lahjan. Hän joutuu tottelemaan kaikkia käskyjä, voimatta itse sille mitään. Vuosien varrella Ellalle ilmenee kuitenkin paljon ongelmia lahjan takia, ja hän päättää hankkiutua siitä eroon. Elokuva perustuu Gail Carson Levinen palkittuun kirjaan.
Loppuunmyyty

| Loppuunmyyty Teflon Brothers |
| --- | --- | --- |

Studioalbumin tiedot
 Julkaistu: 25. kesäkuuta 2021
 Tyylilaji: rap, pop
 Levy-yhtiö: Universal Music
 Levymerkki: Johanna Kustannus
Listasijoitukset
  Suomen virallinen lista: 5.
Teflon Brothersin muut julkaisut
| Circus 2017 | Loppuunmyyty 2021 |   |
Loppuunmyyty on Teflon Brothersin kuudes studioalbumi, joka julkaistiin 12. kesäkuuta 2021 levymerkillä Johanna Kustannus.
Kappaleet

Ilmastonmuutos – 3.31 (feat. Emma Gun)
Ei lahaa ei huolii – 3.34 (feat. Faija)
Harmaa Rinne – 2.47
Mikä tää place – 3.15
I Love You – 3.01 (feat. Pandora)
Hyvä jäbä kun oppii tuntee – 4.06 (feat. Lieminen)
Lauantaipussi – 3.05 (feat. MEGA-Ertsi)
Juhannussimaa – 2.48 (feat. Kalevauva.fi)
Aavikko – 3.32
Veripisarat – 4.08
Arvostelut

Helsingin Sanomat:
Mikael Seppälä

| Mikael Seppälä> Henkilötiedot |
| --- | --- |
Syntynyt: 8. maaliskuuta 1994 (ikä 30) Ylivieska, Suomi
Kansalaisuus:   Suomi
Jääkiekkoilija
Lempinimi:  Sebu, Seppu
Pelipaikka:  puolustaja
Maila:  vasen
Pituus:  188 cm
Paino:  95 kg
Seura
Seura:  HV71
Sarja:  SHL
Pelinumero:  55
Pelaajaura
Pääsarjaura:  2013–
Aik. seurat:  KalPa (SML) Hokki (Mestis) Tappara (SML)
Hannu Mikael Seppälä (s. 8. maaliskuuta 1994 Ylivieska) on suomalainen jääkiekkopuolustaja ja maailmanmestari, joka pelaa Ruotsin SHL-liigan HV71:ssä.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2022 | jääkiekko |  |
|  Hopeaa | Latvia 2021 | jääkiekko |  |
Seppälä edusti Suomea MM-kilpailuissa vuosina 2021, 2022 ja 2023, joista vuoden 2022 turnaus päättyi maailmanmestaruuteen ja vuoden 2021 turnaus hopeaan. Vuoden 2021 turnauksessa hän pelasi vain neljässä alkulohkon ottelussa ja vuoden 2022 turnauksessa Seppälältä jäi väliin välierä- ja finaaliottelut. Suomen päävalmentaja Jukka Jalosen mukaan hänellä oli pientä vammaa ennen välieräottelua, jonka vuoksi Seppälä ei osallistunut harjoituksiin. Yhteensä hän on pelannut 41 A-maaottelua tehden viisi syöttöpistettä. Seppälä teki A-maajoukkuedebyyttinsä Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Hänet merkittiin Suomen nelospuolustajapariin Tarmo Reunasen viereen. Seppälä sai ottelussa myös kakkossyöttöpisteen Hannes Björnisen tekemään maaliin.
Seppälä on pelannut myös neljä poikien maaottelua.
Pelityyli

KalPan entinen urheilujohtaja Kimmo Kapanen on luonnehtinut Seppälää yleispuolustajaksi, joka hoitaa lähtökohtaisesti oman puolustuspään ja on käyttökelpoinen alivoimalla. KalPan sivusto mainitsee hänet myös raamikkaaksi puolustajaksi, joka tykkää pelata kovaa.
Muuta

Seppälä valmistui ylioppilaaksi Kuopion klassillisesta lukiosta syksyllä 2013.
Luettelo sotilaspartiohiihdon olympiamitalisteista

Sotilaspartiohiihto on ollut talviolympialaisten kisaohjelmassa mukana virallisena lajina kerran, vuonna 1924.
Sotilaspartiohiihto oli talviolympialaisten näytöslajina vuosina 1928, 1936 ja 1948. Tästä syystä myös vuoden 1924 kilpailutapahtumaa pidettiin pitkään näytöslajina, mutta vuonna 2006 Kansainvälinen olympiakomitea vahvisti lajin olleen virallisena kisalajina 1924.
Mitalistit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1924 Chamonix tulokset |   Sveitsi Alfred Aufdenblatten  Alfons Julen  Anton Julen  Denis Vaucher |   Suomi August Eskelinen  Heikki Hirvonen  Ville Mattila  Väinö Bremer |   Ranska Adrien Vandelle  Camille Mandrillon  Georges Berthet  Maurice Mandrillon  |  |
  Lähde: Olympedia – Military Ski Patrol, Men www.olympedia.org. Viitattu 1.2.2021.
Lukin

Lukin voi viitata seuraaviin henkilöihin:
Hannu Lukin (s. 1963), suomalainen kuvataiteilija
Katja Lukin (s. 1974), suomalainen laulaja
Paavo Lukin (Pavel Osipovitš Lukin) (1922–1988), karjalainen kirjailija
Vladimir Lukin (s. 1937), venäläinen poliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lukin”, voi hakea sivunnimihaulla, laajalla sivunnimihaulla tai tekstihaulla.
Lev Poprad

| Lev Poprad |
| --- | --- |

Perustettu:  2010
Lakkautettu:  2012
Kaupunki:   Poprad, Slovakia
Kotiareena:  Zimný Štadión Mesta Poprad
Sarjataso:  KHL
Värit:                
Infobox OKVirheellinen NIMI-arvo: 
Lev Poprad oli vuonna 2010 perustettu slovakialainen jääkiekkoseura. Se pelasi kauden 2011–2012 KHL:ssa. Kaudeksi 2012–2013 sen sarjapaikka annettiin Lev Prahalle, joka on kokonaan eri organisaatio. Siirron myötä Lev Popradin toiminta lakkautettiin, ja seura ehti näin ollen pelata vain yhden kauden. Se sijoittui kaudella 2011–2012 KHL:n läntisessä konferenssissa kymmenenneksi, eikä selviytynyt pudotuspeleihin.
Historia > Seuran alkuvaiheet

Joukkue oli alun perin nimeltään HC Lev Hradec Králové ja se perustettiin Hradec Královéssa, Tšekissä. Sen oli silloin tarkoitus liittyä KHL:ään kaudeksi 2010–2011, jolloin se täytti kaikki vaatimukset, mutta ei saanut Tšekin jääkiekkoliitolta lupaa siihen. Sen takia Levin johto päätti siirtää seuran Slovakiaan, Popradiin, jotta saisi luvan osallistua sarjaan jo kaudella 2010–2011. Slovakialaisjoukkuetta ei kuitenkaan enää hyväksytty KHL-liigaan kaudeksi ja Lev jäi sarjan ulkopuolelle.
Slovakian jääkiekkoliitolta luvan saamisen jälkeen Lev otettiin toukokuussa 2011 virallisesti mukaan KHL-liigaan seuraavaksi kaudeksi 2011–2012. Toinen Popradin kaupungista oleva joukkue  HK ŠKP Poprad jatkoi Slovakian Extraligassa. Lev sijoitettiin KHL:ssä läntisen konferenssin Bobrov-divisioonaan.
Historia > Kausi 2011–2012

30. kesäkuuta 2011, kaksi kuukautta sen jälkeen, kun Lev otettiin mukaan KHL:ään, se ilmoitti ensimmäisistä viidestä allekirjoitetusta pelaajasopimuksesta. Lopullinen pelaajalista koostui lähinnä tšekkiläisistä ja slovakialaisista pelaajista. Joukkueen päävalmentajana toimi Radim Rulík ja kapteenina Ľuboš Bartečko. Levin runkosarjan oli tarkoitus alkaa 10. syyskuuta 2011 kotiottelulla Avangard Omskia vastaan, mutta koko KHL-kausi 2011–2012 lykkääntyi Lokomotiv Jaroslavlin lento-onnettomuuden takia. Ensimmäisen KHL-ottelunsa Lev pelasi lopulta 12. syyskuuta Metallurg Magnitogorskia vastaan. Ensimmäisen voittonsa joukkue saavutti kuudennessa pelissään, jossa se voitti  Riian Dynamon 2–0.
Lev ei päässyt ainoaksi jääneellä KHL-kaudellaan pudotuspeleihin, se sijoittui läntisen konferenssin kymmenenneksi ja koko liigassa sen sijoitus oli 21. Joukkue keräsi 54:ssä pelissä yhtä monta pistettä. Joukkueen paras pistemies oli myös kapteenina toiminut Ľuboš Bartečko, jolle kirjattiin kauden aikana 30 pistettä, joista 16 maalia ja 14 syöttöä. Eniten maaleja joukkueelle teki Tomáš Netík.
Historia > Lakkauttaminen

Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti, että se sallii KHL-seuran toimimisen Tšekissä. Lev Poprad lakkautettiin vain yhden pelatun kauden jälkeen. Sen tilalle KHL:ään tuli Lev Praha, joka nimestään huolimatta on täysin erillinen organisaatio.
Tilastot

Joukkueen sisäinen pistepörssi
| Sija | Pelaaja | Ottelut | Maalit | Syötöt | Pisteet |
| --- | --- | --- | --- | --- | --- |
| 1 | Ľuboš Bartečko | 56 | 16 | 14 | 30 |
| 2 | Tomáš Netík | 42 | 17 | 11 | 28 |
| 3 | Juraj Mikúš | 44 | 12 | 16 | 28 |
Merkkipaalut
12. syyskuuta 2011: Ensimmäinen ottelu KHL:ssä
21. syyskuuta 2011: Ensimmäinen piste KHL:ssä
26. syyskuuta 2011: Ensimmäinen voitto KHL:ssä
26. syyskuuta 2011: Ensimmäinen nollapeli KHL:ssä
30. syyskuuta 2011: Ensimmäinen kotiottelun voitto KHL:ssä
Ján Laco toimi Levin maalivahtina seuran ainoaksi jääneellä KHL-kaudella.
Mai-Ndombe

| Mai-Ndombe |
| --- | --- |

 Sijainti
Valtio:   Kongon demokraattinen tasavalta
Hallinto:  
 – hallinnollinen keskus:  Inongo
Mai-Ndombe on yksi Kongon demokraattisen tasavallan 26 maakunnasta. Sen pääkaupunki on Inongo. Mai-Ndombe erosi Bandundun maakunnasta vuoden 2005 perustuslakiin liittyneessä hallinnonuudistuksessa.
Mai

Mai voi tarkoittaa seuraavia asioita:
(OECD:n) monenkeskinen investointisopimus MAI (engl. Multilateral Agreement on Investment)
Kra-yhtyeen jäsen "Mai"
Mai, naisen etunimi.
Lorna Simpson

| Lorna Simpson |
| --- | --- |
 Lorna Simpson (2009)
Henkilötiedot
Syntynyt: 13. elokuuta 1960 (ikä 64) New York, Yhdysvallat
Taiteilija
Aktiivisena:  1980–
Ala:  valokuvataide, maalaustaide, kollaasi, installaatio, käsitetaide
Taidesuuntaus:  nykytaide ja feministinen taide
Aiheesta muualla
lsimpsonstudio.com
Lorna Simpson (s 13. elokuuta 1960 New York, Yhdysvallat) on yhdysvaltalainen taiteilija, joka aloitti valokuvauksessa mutta on sittemmin toiminut myös maalauksien, kollaasien, veistosten ja installaatioiden parissa. Simpson on käsitellyt afroamerikkalaisten asemaa ja heihin kohdistettuja yhteiskunnallisia stereotypioita. Hän on yhdistänyt fragmentoituneisiin valokuviinsa myös tekstiä. Simpsonilta oli vuonna 1990 ensimmäisenä afroamerikkalaisena naisena teoksia Venetsian biennaalissa.
Ura taiteilijana

Lorna Simpson syntyi vuonna 1960 Crown Heightsin asuinalueella Brooklynissä ja kasvoi Queensissä. Hänen vanhempansa olivat jamaikalais-kuubalainen Elian ja afroamerikkalainen Eleanor.
Simpson kävi New Yorkissa High School of Art and Designia ja sen jälkeen aloitti opinnot School of Visual Artsissa. Hän opiskeli alkujaan maalaustaidetta mutta vaihtoi sen valokuvaukseen. Hän myös toimi samaan aikaan harjoittelijana Studio Museumissa, missä tutustui muun muassa David Hammonsiin. Simpson suoritti alemman korkeakoulututkinnon 1982 ja matkusteli sen jälkeen Euroopassa ja Afrikassa, missä harjoitteli dokumenttivalokuvausta ja yritti löytää tapoja viedäkseen sen yli kuvaajan ja katsojan tirkistelevän katseen.
Simpson jatkoi opintoja Kalifornian yliopistossa San Diegossa, josta hän valmistui maisteriksi 1985. Siellä hän alkoi löytää omaa tyyliään ja todella kyseenalaistaa dokumenttivalokuvauksen objektiivisuutta. Simpson kokeili erilaisia ideoita ja päätyi yhdistämään tekstiä kuviin. Hänen teoksensa alkoivat olla enemmän käsitteellisiä, ja niiden tyyli muistutti Jenny Holzerin ja Martha Roslerin tyyliä.
Simpson palasi San Diegosta New Yorkiin ja asettui Fort Greenen mustien boheemien ympäristöön. Toiminta oli monitaiteista, ja Simpsonkin oli Rodeo Caldonia -nimisessä teatterikollektiivissa, jossa oli mukana monia naiskuvataiteilijoita, -esiintyjiä ja -näytelmäkirjailijoita.
Simpsonin valokuvissa oli usein afroamerikkalaisia naisia, joiden kasvot on piilossa tai hämärretty. Kohteet esitettiin usein myös takaapäin tai osissa, minkä tarkoituksena oli kuvata mustien vartaloiden historiallista depersonalisointia ja seksualisointia. Simpsonin kommentoi kuvissa myös paljon afroamerikkalaisten naisten kuvausta amerikkalaisessa kultuurissa: esimerkiksi teoksessa You’re Fine, You’re Hired (1988) on afroamerikkalainen nainen makaamassa kyljellään ja tämän vasemmalla puolella lääkärintarkastukseen liittyviä sanoja ja oikealla puolella sanat ’Secreatarial’ ja ’Position’.
Simpsonin töitä alkoi 1980-luvulla olla esillä yksityisnäyttelyissä, ja vuonna 1990 hänen töitään oli ensimmäisenä afroamerikkalaisena naisena Venetsian biennaalissa. Samana vuonna Museum of Modern Artissa oli myös Simpsonin yksityisnäyttely.
Simpson alkoi 1990-luvun puolivälissä kokeilla valokuvauksen lisäksi muita taidemuotoja, ettei tulisi viitatuksi vain tietyn muodon yhteydessä. Hän kiinnostui erityisesti videoinstallaatioista. Tällainen on esimerkiksi Corridor (2003), joka rinnastaa kahden afroamerikkalaisen elämää ja yhdistää näiden eristyneisyyden tunnetta. Teoksen toinen nainen on Yhdysvaltain sisällissodan aikainen karannut orja ja toinen tylsistynyt kotirouva 1900-luvun puolivälistä.
Simpson lähti 2000-luvulla jälleen uusiin suuntiin, ja vuonna 2015 Venetsian biennaalissa oli esillä hänen moniosaisia maalauksiaan. Työssä Three Figures (2014) on valokuvia, joiden päällä on mustetta ja akryyliä. Simpson on tehnyt myös veistoksia ja kollaaseja. Unanswerable-sarjassa (2018) on valokuvia, jotka on kerätty Jet- ja Ebony-lehdistä. Ne on yhdistetty absurdeilla tavoilla.
Aiheesta muualla

Kuvia tai muita tiedostoja aiheesta Lorna Simpson Wikimedia Commonsissa
Lorna Simpson Studio (englanniksi)
Simpson Artnet-sivustolla (englanniksi)
Luotojärvi (Kivijärvi)

| Luotojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°07′04″N, 24°51′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Luotopuro Pieneen Perkausjärveen 
Järvinumero:  14.446.1.007
Mittaustietoja
Pinnankorkeus:  170,5 m  
Pituus:  770 m  
Leveys:  410 m  
Rantaviiva:  2,753 km  
Pinta-ala:  20,977 ha  
Tilavuus:  0,0001799 km³ 
Keskisyvyys:  0,86 m  
Suurin syvyys:  2,6 m  
Saaria:  4 
 fiLuotojärvi 
Luotojärvi  on Keski-Suomessa Kivijärvellä  Lummeperän lähellä sijaitseva järvi.
Maantietoa

Järvi on 770 metriä pitkä, 410 metriä leveä, ja sen pinta-ala on 21 hehtaaria. Järvellä on kartan mukaan 4 saarta. Järvi on luodattu ja siitä on julkaistu syvyyskartat. Järven tilavuudeksi on saatu 179 900 kuutiometriä. Sen keskisyvyys on 0,9 metriä ja suurin syvyys on 2,6 metriä. Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Heitjärven valuma-alueeseen (14.446) se kuuluu. Järven vedenpinnan korkeus on 170,5 metriä mpy.
Luoviminen

Vastakäännös luovimisessa
Luoviminen eli kryssäys on purjehtimista purjealuksella hankatuuleen vastatuuleen pyrittäessä. Purjehtiminen suoraan vastatuuleen ei ole mahdollista, joten alusta on ajettava 30-60 asteen kulmassa sivuvastaiseen (1) ja käännyttävä toiselle halssille (2)(3)(4), ja jatkettava taas sivuvastaiseen (5).
Nousukulma (kryssikulma, optimi vastatuuleen etenemiskulma) riippuu purjealuksen tyypistä. Sivuvastaiseen kuljettaessa purjealus kallistuu voimakkaasti ja pyrkii sortamaan sivulle. Tätä estää purjeveneessä köli, jonka syvyys ja muoto vaikuttavat nousukulmaan voimakkaasti. Aluksen nopeutta vastatuuleen kutsutaan nimellä VMG, nykyaikaiset venemittaristot osaavat laskea sen tuulimittarin ja nopeusmittarin tiedoista.
Avomerellä teoriassa yksi käännös riittäisi. Väylän leveys ja muut esteet sekä tuulen suunnan vaihtelu aiheuttavat sen, että käännöksiä tehdään useita kumpaankin suuntaan.
Myös aurinkopurjeella voi luovia.
Luovukkaluoto

Luovukkaluodon loisto museoviraston hallussa olevassa kuvassa
| --- | --- |
Sijainti:  Saimaa Suomi
Vesistö:  Saimaa 
| --- | --- |
Korkeus:  5,95 m 
| --- | --- |
Valon korkeus:  5,9  m 
Valonkanto:  1,9  km 
Valon ominaisuudet:  VQ(2) WRGY 3s 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Luovukkaluoto on Saimaalla oleva luoto, jonka linjamerkin nimi liikenneviraston Suomen Sisävesien loistoluettelossa on 13555 Suuri Luovukka alempi  Luovukkaluotoa amatööriradion asemapaikkana on käyttänyt Saimaan Viitoset Ry  kansainvälisessä majakka- ja majakkalaivaviikonlopussa kutsumerkillä OH5B vuosina 2011-2013 ja 2015-2020 sekä 2023 kymmenen kertaa.  Kutsumerkki OH5B  on Saimaan Viitosten , OH5AB:n, kilpailukutsumerkki.
Luotojärvi (Jyväskylä)

| Luotojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  61°54′23″N, 25°48′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Hauhaan 
Järvinumero:  14.227.1.011
Mittaustietoja
Pinnankorkeus:  158,7 m  
Pituus:  440 m  
Leveys:  160 m  
Rantaviiva:  0,915 km  
Pinta-ala:  3,627 ha  
Saaria:  ei saaria 
 fiLuotojärvi 
Luotojärvi  on Keski-Suomessa Jyväskylässä Korpilahdella Herapohjan kylän lähellä sijaitseva järvi.
Maantietoa

Järven pinta-ala on 3,6 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Järven vedenpinnan korkeus on 158,7 metriä mpy.
Majoituslautakunta

Majoituslautakunta (ruots. inkvarteringsnämnd) oli Suomessa kunnallinen lautakunta, joka vastasi sotaväen majoittamisesta kunnan alueelle. Lautakunta, johon valittiin jäsenet aina joka kolmas vuosi, määritteli myös majoittamisesta maksettavat korvaukset tai tarjosi sotilaille tarpeen mukaan asuntoja. Lautakunta saattoi myös maksaa sotilaille rahallisen korvauksen, mikäli nämä olivat oikeutettuja majoituspalveluun mutta järjestivät asumisensa itse. Aluksi toiminnasta vastasi majoitustoimikunta, jonka nimi muutettiin vuoden 1878 johtosäännöllä majoituslautakunnaksi.
Venäjän vallan aikana sotilaiden majoittamisessa oli käytännössä kysymys Venäjän armeijan Helsingissä oleskelleista sotilaista. Majoittaminen koski lähinnä upseereita ja alipäällystöä. Ensisijaisesti sotilaat majoitettiin kasarmeihin ja valtion omistamiin kiinteistöihin. Kaupungin tehtävä oli huolehtia siitä, että sillä oli asuntoja varalla, mikäli valtion asunnot eivät riittäneet.
Lev Praha

| Lev Praha |
| --- | --- |

Perustettu:  2012
Lakkautettu:  2014
Kaupunki:   Praha, Tšekki
Kotiareena:  Tipsport Arena (13 150 paikkaa) 
Sarja:  KHL
Värit:                

Yhteistyöseurat:  HC Sparta Praha (CZE)   HC Stadion Litoměřice
Saavutukset KHL:ssä
Konferenssin mestaruudet:  1 (2014)
Infobox OKNimi-testi OK: 
Lev Praha oli tšekkiläinen KHL-seura, joka perustettiin vuonna 2012 lakkautetun Lev Popradin tilalle. Lev pelasi KHL-liigassa kaksi kautta, kausina 2012–2013 ja 2013–2014. Toisella kaudellaan joukkue eteni KHL-liigan loppuotteluun ensimmäisenä Venäjän ulkopuolelta tulleena joukkueena. Seura ajautui kuitenkin talousvaikeuksiin ja Lev Praha lopetti toimintansa kokonaan kauden 2013–2014 jälkeen.
Historia > Seuran perustaminen

Vuonna 2010 perustettiin Tšekissä, Hradec Královén kaupungissa jääkiekkoseura HC Lev Hradec Králové. Sen oli tarkoitus liittyä KHL-liigaan kaudeksi 2010–2011, mutta Tšekin jääkiekkoliitto (ČSLH) ei antanut seuralle lupaa liittyä KHL-liigaan. Tšekin jääkiekkoliiton nihkeän suhtautumisen takia joukkue siirrettiin Popradiin Slovakiaan, missä Lev Poprad liittyi liigaan kaudeksi 2011–2012. Lev Poprad kuitenkin lakkautettiin jo yhden kauden jälkeen.
Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti sallivansa KHL-seuran toimimisen Tšekissä. Huhtikuussa Tšekissä perustettiin samanniminen joukkue HC Lev, joka oli kuitenkin kokonaan eri organisaatio kuin Lev Poprad. Vastaperustettu joukkue haki Tšekin jääkiekkoliitolta lupaa pelata KHL-liigaa Prahassa.
Lev Prahan kotikenttä oli Tipsprt Arena, jonka käytöstä se teki sopimuksen toisen prahalaisseuran, Extraligassa pelaavan, HC Sparta Prahan kanssa. Seurat jakoivat saman kotiareenan. Lev myös pelasi yksittäisiä kotiotteluita suuremmassa O2 Arenassa.
Historia > Kausi 2012–2013

HC Lev Prahan ensimmäisellä KHL-kaudella 2012–2013 joukkueen valmentajana toimi tšekkiläinen Josef Jandač. Joukkueen kapteenina toimi keskushyökkääjä Jiří Novotný. Lev pelasi ensimmäisen KHL-ottelunsa kotikentällään Prahassa Dynamo Riikaa vastaan. Ottelu päättyi Levin 2-1 voittoon. Lev aloitti ensimmäisen KHL-kautensa vahvasti; joukkue voitti kuudesta ensimmäisestä pelistään viisi, ja joukkue johti liigan läntistä konferenssia jonkin aikaa.  Kun NHL-kauden aloitus viivästyi työsulun vuoksi, Lev hankki työsulun ajaksi vahvistuksikseen Jakub Voráčekin, Jiří Hudlerin ja Zdeno Charan.
Vahvistuksista huolimatta Lev pelasi hyvän alkukauden jälkeen pitkän huonon putken, häviten kymmenestä ottelusta yhdeksän. Seuran johto päätti erottaa päävalmentaja Josef Jandačin lokakuun lopussa. Hänen tilalleen tulivat joukkueen entiset kakkosvalmentajat Jiří Kalous ja Vitali Karamnov, jotka toimivat väliaikaisina valmentajina, kunnes Václav Sýkora palkattiin päävalmentajaksi.
Sykoran valmennuksessa tappioputki taittui ja Levin lopullinen sijoitus läntisen konferenssin runkosarjassa oli seitsemäs. Pudotuspeleissä joukkue putosi ensimmäisellä kierroksella hävittyään Moskovan TsSKA:lle otteluvoitoin 4-0. Levin paras pistemies joukkueen ensimmäisellä KHL-kaudella oli Jakub Klepis.